கிருதாட்சி

கிருதாட்சி (Ghritachi), இந்து தொன்மவியலில் சொர்க்கத்தில் வாழும் அரம்பையர்களில் ஒருவர். அரம்பை கிருந்தாட்சி பற்றிய செய்திகள்  இராமாயணம், மகாபாரதம் மற்றும் புராணங்களில் குறிப்பிட்டுள்ளது. 
புராண & இதிகாசங்களில்
தேவர்களின் கட்டிடக் கலைஞர் விசுவகர்மன் மற்றும் அரம்பை கிருதாட்சிக்கும் பிறந்தவரே நளன் என்று வாமன புராணம் கூறுகிறது. பிரம்ம வைவர்த்த புராணத்தில் விஸ்வகர்மன்-கிருதாட்சிக்கும் பல்வகை சாதியினர் பிறந்தனர் என்று கூறுகிறது. 

வியாசர் தனக்கு நேரடி வாரிசு வேண்டி,  கிருதாட்சி மூலம் சுகரை பெற்றெடுத்தாக மகாபாரத்தின் சாந்தி பருவம் மற்றும் தேவி பாகவத புராணம் கூறுகிறது.  

பாரத்துவாஜ முனிவர் கங்கை ஆற்றில் நீராடுகையில், கிருதாட்சியின் அழகில் மயங்கியதால் வெளிப்பட்ட விந்துவை ஒரு மரக்கலத்தில் அடக்கி வைத்து துரோணரை பெற்றெடுத்தார் என மகாபாரதத்தின் ஆதி பருவம் கூறுகிறது.

மேற்கோள்கள்

பகுப்பு:அரம்பையர்கள்